eelnõu

NARVA LINNAVOLIKOGU

MÄÄRUS
Narva
__.__.2015 nr __
Pedagoogide töötasustamise kord

Määrus kehtestatakse kohaliku omavalitsuse korralduse seaduse § 6 lõike 2 alusel
§ 1.  Reguleerimisala

Käesoleva määrusega kehtestatakse Narva munitsipaalsete üldhariduskoolide direktorite ja õppealajuhatajate ning  üldhariduskoolide, koolieelsete lasteasutuste ja huvikoolide linna põhieelarvest töötasu saavate pedagoogide töötasustamise kord ja kuutöötasu määrad.

§ 2. Üldhariduskoolide juhtide kuutöötasu määrad

(1) Üldhariduskooli direktorile kehtestatakse kuutöötasu määr sõltuvalt koolis õppivate õpilaste arvust:

alla 250 õpilase
- 885 kuni 1 105 eurot;

251-600 õpilast
 - 1 105 kuni 1 247 eurot;

601-800 õpilast
 - 1 185 kuni 1 422,00 eurot;

üle 800 õpilase
- 1 279 kuni 1 534,00 eurot.

(2) Direktori kuutöötasu määra määramisel lähtutakse asutuse tegelikust komplekteerimisest seisuga jooksva aasta 10. jaanuar ja 10. september.

(3) Üldhariduskooli õppealajuhataja kuutöötasu määr kehtestatakse direktori kuutöötasu määrast kuni 15% madalam, kusjuures kuutöötasu määrade vähendamise samm on 5% ümardamisega lähima ülemise täisarvuni.

(2) Vastavuses käesoleva paragrahvi lõigetes 1 ja 3 toodud tingimustega üldhariduskooli direktori ja õppealajuhataja kuutöötasu määr kehtestatakse kooli aastaeelarves direktori ja õppealajuhatajate töötasudeks määratud summa piires. Juhul, kui riigieelarves määratud summa ei kata eeltoodud kulusid, nähakse linna põhieelarves nende katmiseks ette täiendavad vahendid Narva Linnavolikogu määratud mahus.
§ 3.  Koolieelsete lasteasutuste ja huvikoolide juhtide kuutöötasu määrad

(1) Koolieelse lasteasutuse direktorile kehtestatakse kuutöötasu määr sõltuvalt rühmade arvust:
alla 8 rühma - 858,00 eurot;
8-11rühma - 912,00 eurot;
üle 11 rühma - 971,00 eurot.

(2) Huvikooli direktorile kehtestatakse kuutöötasu määr sõltuvalt laste arvust:
alla 201 õpilase – 1 033,00 eurot;
201 – 400 õpilast - 1 106,00 eurot;
401 – 700 õpilast - 1 149,00 eurot;
üle 700 õpilase - 1 223,00 eurot.

(3) Direktori kuutöötasu määra määramisel lähtutakse asutuse tegelikust komplekteerimisest seisuga jooksva aasta 10. jaanuar ja 10. september.

(4) Käesoleva paragrahvi lõigetes 1 ja 2 nimetatud direktori asetäitja õppe- ja kasvatustöö alal (õppealajuhataja) kuutöötasu määr kehtestatakse direktori kuutöötasu määrast kuni 15% madalam, kusjuures kuutöötasu määrade vähendamise samm on 5% ümardamisega lähima ülemise täisarvuni.

§ 4.  Pedagoogide kuutöötasu määrad

(1) Pedagoogidele kehtestatakse kuutöötasu määr, võttes arvesse nende vastavust kvalifikatsiooninõuetele ja atesteerimisel omistatud ametijärku:
noorempedagoog - 583,00 eurot;
pedagoog - 623,00 eurot;
vanempedagoog - 730,00 eurot;
pedagoog-metoodik - 891,00 eurot.

(2) Käesoleva paragrahvi lõikes 1 toodud kvalifikatsiooninõuetele vastavad pedagoogid on järgmised:

1) koolieelse lasteasutuse õpetaja (sealhulgas eesti keele, muusika-, liikumis- või ujumisõpetaja), logopeed, eripedagoog, defektoloog ja lasteaiapsühholoog;

2) üldhariduskooli kasvataja, ringijuht, huvijuht ja ujumisõpetaja;

3) huvikooli õpetaja, treener, huvihariduse spetsialist, klaverisaatja, koreograaf.

(3) Üldhariduskooli tugispetsialistidele ja õpiabirühma õpetajatele kehtib kuutöötasu määr, mis on võrdne Vabariigi Valitsuse määrusega kehtestatud õpetaja töötasu alammääraga.
§ 5.  Kuutöötasu määrade rakendamine

(1) Käesoleva korra paragrahvi 3 lõikes 1 ja paragrahvi 4 lõikes 1 toodud kuutöötasu määrad rakendatakse kõrgharidusega juhtide ja pedagoogide puhul.

(2) Käesoleva korra paragrahvi 3 lõikes 1 toodud keskeriharidusega juhi kuutöötasu määr ja käesoleva korra paragrahvi 4 lõikes 1 toodud kvalifikatsiooninõuetele vastava keskeriharidusega pedagoogi kuutöötasu määr on 6,5% võrra madalam sõltuvalt õpilaste samast arvust kõrgharidusega juhi kuutöötasu määrast ja sama ametijärku omavate kõrgharidusega pedagoogi kuutöötasu määrast. Kuutöötasu määra ümardatakse lähima ülemise täisarvuni.

(3) Kvalifikatsiooninõuetele mittevastavatel ja pedagoogilistel ametikohtadel töötavatel isikutel on kuutöötasu alammäär 436,00 eurot.

§ 6.  Töötasumäärade suurendamine

(1) Sõltuvalt laste arvust erivajadustega laste eriasutuse juhi kuutöötasu määr ja erivajadustega lapsi kasvatava või õpetava pedagoogi ametijärgule vastav kuutöötasu määr suurendatakse 10% võrra, välja arvatud paragrahvi 4 lõikes 3 nimetatud pedagoogid.

(2) Mitte-eesti kasvatus- ja õppekeelega asutustes eesti keelt vähemalt C1-tasemel valdava (või haridust eesti keeles omandanud) eesti keele õpetaja ametijärgule vastav kuutöötasu määr suurendatakse olenevalt pedagoogi kvalifikatsioonist kuni 25% võrra, kusjuures kuutöötasu määra suurendamise samm on 5%.

(3) Mitte-eesti kasvatus- ja õppekeelega asutustes eesti keelt vähemalt C1-tasemel valdava (või haridust eesti keeles omandanud) ning lapsi eesti keeles kasvatava või õpetava pedagoogi ametijärgule vastav kuutöötasu määr suurendatakse olenevalt pedagoogi kvalifikatsioonist kuni 25% võrra, kusjuures kuutöötasu määra suurendamise samm on 5%.

(4) Juhi ja pedagoogi ametijärkudele vastavad kuutöötasu määrad võib suurendada kuni 20% võrra kvalifikatsiooni ja muude tööeripära iseloomustavate näitajate alusel. Suurendamine peab olema põhjendatud. Kuutöötasu määra suurendamise samm on 5%.

(5) Kuutöötasu määrasid suurendatakse aastaeelarves töötasudeks määratud summa piires ja ümardatakse lähima ülemise täisarvuni.

§ 7.  Lisatasude, toetuste ja preemiate määramine

(1) Vahetu tööandja võib määrata juhile ja pedagoogile aastaeelarves töötasudeks ettenähtud summa piires:
1) lisatasu täiendavate tööülesannete täitmise ja tulemusliku töö eest;
2) ühekordseid toetusi ja preemiaid, mille maksmise tingimused ja korra on kehtestatud ühtse põhimõtte alusel asutuse kõigile töötajatele.

(2) Käesoleva paragrahvi lõike 1 punktis 1 nimetatud lisatasu määr on kokku kuni 50% pedagoogi töötasust kuus, arvestades seda, et töötasu on määratud pedagoogi ametijärgule vastava kuutöötasu määra või suurendatud kuutöötasu määra alusel.

(3) Käesoleva paragrahvi lõike 1 punktis 2 nimetatud ühekordsete toetuste ja preemiate määr on kuni 100% pedagoogi töötasust, arvestades seda, et põhipalk on määratud pedagoogi ametijärgule vastava kuutöötasu määra või suurendatud kuutöötasu määra alusel.

§ 8.  Aastaeelarves töötasudeks määratud summa moodustamine

Pedagoogide töötasustamiseks nähakse ette vahendeid kuni 5% ulatuses aastaeelarves töötasudeks määratud summast asendustööde tasustamiseks, töö tasustamiseks öisel ajal ning puhkepäevadel, samuti puhkusetasu arvestamise korraga seotud lisavahenditeks.

§ 9.  Rakendussätted
(1) Määrus rakendub alates 01.03.2013. a.
(2) Tunnistatakse kehtetuks Narva Linnavolikogu 21.02.2013. a määrus nr 6 „Pedagoogide töötasustamise kord“.
(3) Määrus jõustub seadusega sätestatud korras.

10.03.2015. a nr 3.1-19/8
Õ I E N D

Määrus kehtestatakse kohaliku omavalitsuse korralduse seaduse § 6 lõike 2 alusel.

Määrusega kehtestatakse Narva munitsipaalsete üldhariduskoolide direktorite ja õppealajuhatajate ning  koolieelsete lasteasutuste ja huvikoolide linna põhieelarvest töötasu saavate pedagoogide töötasustamise kord ja kuutöötasu määrad. Võrreldes Narva Linnavolikogu 21.02.2013. a määruses nr 6 “Pedagoogide töötasustamise kord” tehakse järgmised muudatused alates 01.03.2015. a:
(1) Täpsustatakse antud korra alusel töötasu saavate pedagoogide loetelu.

(2) Suurendatakse linnaeelarvest töötasu saavate pedagoogide (691,308 ametikohta) kuutöötasu määr 10% võrra Narva Linnavolikogu 29.01.2015. a määruses nr 1 on eeltoodud muudatustega seotud kulude katteks ette nähtud 601 371 eurot.

(3) Kehtestatakse üldhariduskooli tugispetsialistide (PGS § 37 lõikes 2 nimetatud sotsiaalpedagoogid, psühholoogid ja eripedagoogid, sh logopeedid) ja õpiabirühma õpetajate (21,500 ametikohta) kuutöötasu erimäär, mis moodustab 900 eurot – Vabariigi Valitsuse 18.12.2014 määrusega nr 187 kinnitatud põhikooli ja gümnaasiumi õpetaja töötasu alammäära tasemel. Eelmisel aastal eeltoodud pedagoogide kuutöötasu alamtase moodustas 715 eurot ühe ametikoha kohta. Narva Linnavolikogu 29.01.2015. a määruses nr 1 on eeltoodud muudatustega seotud kulude katteks ette nähtud 57 334 eurot. Vahendite piiratuse tõttu erivajadustega lapsi õpetavate eelnimetatud pedagoogide kuutöötasu määra 10%-line suurendamine on kehtestamata.

(4) Seoses üldhariduskoolide direktorite ja õppealajuhatajate töötasustamise korrastamisega kehtestatakse nende kuutöötasu määrad. PGS muutmise tõttu Narva Linnavolikogu 21.02.2013. a määrusega nr 6 tunnistati need kehtetuks, aga üldhariduskoolide direktorite ja õppealajuhatajate kogutöötasu määrati soodustingimuste säilimise korra alusel ja oli muutmata alates 01.01.2011. a.

1) Sõltuvalt koolis õppivate õpilaste arvust alates 01.01.2015. a kehtestatakse munitsipaalkooli direktori kuutöötasu määr. Uus kuutöötasuastmestik on määratud lähtudes Narva munitsipaalkoolides hetkel õppivate õpilaste iseloomulikust arvust. Koolidele, kus õpilaste arv alla 250 õpilase, kuutöötasu alammäär kehtestatakse tasemel, mis on ettenähtud 2015. a riigieelarves koolile miinimumkomplekteerimisega (Narva Täiskasvanute Kool). Teistele koolidele kuutöötasu alammäär kehtestatakse seisuga 01.01.2011. a kuutöötasu määra tasemel. Kuutöötasu piirmäär kehtestatakse 20% võrra suurem võrreldes kuutöötasu määraga seisuga 01.01.2011. a.

2) Üldhariduskooli õppealajuhataja kuutöötasu määr kehtestatakse vastavuses antud määruses toodud tingimustega Narva Linnavalitsuse Kultuuriosakonna juhatajaga kehtestatud direktori kuutöötasu määrast kuni 15% madalam. 

3) Vabariigi Valitsuse 06.02.2015. a määrusega nr 16 kinnitatud riigieelarves on eeltoodud kulude katteks ette nähtud 511 350 eurot. Seoses sellega, et üldhariduskoolide direktorite ja õppealajuhatajate tööjõukuludeks riigieelarves ettenähtud toetuse jaotus koolide lõikes tehti proportsionaalselt nendes õppivate õpilaste arvuga seisuga 10.01.2015. a 92,07 eurot õpilase kohta, mõnede koolide aastaeelarves (Narva 6. Kool, Narva Peetri Kool, Narva Paju Kool, Narva Eesti Gümnaasium ja Narva Täiskasvanute Kool) tekkib vahendite puudujääk summas 67 196 eurot, mis eeldatakse katta linna põhilisest lisaeelarvest pärast Narva Linnavolikoguga vastava otsuse kinnitamist.

